Document ID: 32008R0113

KOMISIJAS REGULA (EK) Nr. 113/2008
(2008. gada 6. februāris),
ar kuru groza Komisijas Regulu (EK) Nr. 1979/2006, ar ko atklāj un nosaka tarifa kvotu pārvaldību konservētu sēņu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 26. septembra Regulu (EK) Nr. 1182/2007, ar ko paredz īpašus noteikumus augļu un dārzeņu nozarei un ar ko groza Direktīvas 2001/112/EK un 2001/113/EK un Regulas (EEK) Nr. 827/68, (EK) Nr. 2200/96, (EK) Nr. 2201/96, (EK) Nr. 2826/2000, (EK) Nr. 1782/2003 un (EK) Nr. 318/2006, kā arī atceļ Regulu (EK) Nr. 2202/96 (1), un jo īpaši tās 36. panta 1. punktu,
tā kā:
(1)
Saskaņā ar Komisijas Regulu (EK) Nr. 1979/2006 (2) ir nepieciešams izcelsmes sertifikāts Ķīnas izcelsmes konservētu sēņu importam saskaņā ar VVTT kvotu.
(2)
Izcelsmes sertifikāts tika ieviests, lai nodrošinātu taisnīgu kvotas sadalījumu starp dažādām piegādātājvalstīm.
(3)
Tirgus pārmaiņu dēļ patlaban tikai vienai piegādātājvalstij - Ķīnai - Regulā (EK) Nr. 1979/2006 ir paredzētas atsevišķi iedalītas kvotas. Visas pārējās piegādātājvalstis ietilpst kategorijā “Citas trešās valstis”. Kvotas, kas paredzētas “Citām trešām valstīm”, tiek izmantotas ļoti mazā apjomā.
(4)
Tādēļ izcelsmes sertifikāti nav nepieciešami un ir vienkāršošanas labad jāatceļ.
(5)
Tāpēc attiecīgi jāizdara grozījumi Regulā (EK) Nr. 1979/2006.
(6)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo svītro Regulas (EK) Nr. 1979/2006 11. pantu un II pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 6. februārī

Labels: 18
3
5
6